मोगरा गांव में स्वयं सेवकों ने पथ संचलन निकाला
आरएसएसतहसील सुनेल के मोगरा गांव में शनिवार को पथ संचलन निकाला गया। जिसमें बड़ी संख्या में स्वयंसेवकों ने भाग लिया। राजकीय माध्यमिक स्कूल परिसर से सुबह 10 बजे जय घोष के साथ स्वयंसेवकों का पथ संचलन शुरू हुआ। जो गांव के मुख्य मार्गों से गुजरता हुआ पुन: स्कूल पहुंचकर संपन्न हुआ। इस दौरान ग्रामीणों ने अपने घरों के सामने रंगोली बंदरवार सजाई। लोगों ने जगह-जगह पुष्प वर्षा कर संचलन का स्वागत किया। इसमें ग्रामीणों ने बढ़-चढ़कर हिस्सा लिया। इसके बाद स्कूल में एक सार्वजनिक सभा का आयोजन हुआ जिसमें मुख्य वक्ता किसान संघ चित्तौड़ प्रांत रघुनाथ सिंह अध्यक्षता कालूसिंह ने की। भवानीमंडी जिला संघ चालक कल्याण मल सोनी ने कहा कि 90 वर्षों की साधना से संघ भारत ही नहीं विश्व के 33 देशों में पहुंच चुका हैं। संघ चालक ने कहा कि समूचा विश्व आतंकवाद से लड़ रहा हैं। उन्होंने हिंदू समाज को संगठित होकर आतंकवाद के खिलाफ लडऩे की आवश्यकता बताई। जिला शारीरिक प्रमुख सूरजमल, खंड कार्यवाहक हेमंत राठौर, सह तहसील कार्यवाहक भारत शर्मा कार्यकर्ता उपस्थित थे। यह जानकारी तहसील कार्यवाहक शिवनारायण गुप्ता ने दी।
सुनेल. मोगरा गांव में पथ संचलन निकालते स्वयं सेवक।
hin_Deva hin_Deva hin_Deva